鳳翥行
作者：釋居簡
朝代：宋

paragraphs: 破輿不窗簾不旌，短長後先白四丁。
旋牽毳衲裹秋鬢，月露點滴垂青冥。
平明驅入三家市，市人驚見左右視。
笑云非病亦非狂，不與人同與人異。
抑非湖海空橘陳，不老不死亦不靈。
不然天台石橋寺，丹碧剝落泥應真。
須臾一棹脩門去，却遣破輿歸鳳翥。
謂言只借此樣僧，非此樣僧莫借與。